b'\n_START_ARTICLE_\n\xc5\xbdelezna Kapla-Bela\n_START_SECTION_\nZgodovina\n_START_PARAGRAPH_\nV starih listinah se kraj prvi\xc4\x8d omenja v 11. stol., kot trg pa leta 1267. Razvoj kraja je bil tesno povezan s pomembno potjo s Kranjskega na Koro\xc5\xa1ko prek Jezerskega. V srednjem veku so trgovali zlasti \xc5\xbeitom, \xc5\xbeelezom, volno, svincem, morsko soljo in raznimi drugimi izdelki, kar so tudi v kraju skladi\xc5\xa1\xc4\x8dili. V 15. stol. so tu delovale fu\xc5\xbeine. \xc5\xbdelezovo rudo so kopali v bli\xc5\xbenjem Lobniku in Lepeni. V Lobniku je bil tudi manj\xc5\xa1i premogovnik, ki deloval \xc5\xa1e med obema svetovnima vojnama._NEWLINE_\xc5\xbdupnijsko cerkev  sv. Mihaela, so na mestu starej\xc5\xa1e cerkve, ki so jo 1473 poru\xc5\xa1ili Turki, postavili konec 15. stol. V strmini nad naseljem stoji romarska cerkev  Marija v trnju, ki naj bi bila postavljena \xc5\xbee leta 1386, dana\xc5\xa1njo podobo pa je dobila v 16. stol. Nad naseljem stojijo tudi dobro ohranjeni ostanki protitur\xc5\xa1ke zapore iz konca 15. stoletja, ljudsko poimenovani Na tabrih. Utrdba je bila dodatno opremljena s sistemom stolpov. Imela je tudi napravo za spo\xc5\xa1\xc4\x8danje zajezene vode na sovra\xc5\xbenika. Zato je bila to najobse\xc5\xbenej\xc5\xa1a dolinska zapora na obmo\xc4\x8dju Notranje Avstrije._NEWLINE_\xc5\xbdelezna Kapla je bila eden izmed centrov zmagovitega protifa\xc5\xa1i\xc5\xa1ti\xc4\x8dnega upora in celotna regija je bila ozna\xc4\x8dena kot "Bandengebiet" (podro\xc4\x8dje tolp), saj ga nacisti niso voja\xc5\xa1ko povsem nadzorovali. Nekega dne so partizani celo prekinili prikaz nekega nacisti\xc4\x8dnega propagandnega filma in prikazali svojo resnico. \xc5\xa0tirje partizani - ki so po vojni v celoti bili predstavljeni kot bistveni doprinos Avstrije k svoji lastni osvoboditvi, kar ji je zagotovilo ponovno neodvisnost v mejah pred vojno - pa so bili obsojeni na smrt in umorjeni v dunajskem zaporu 29. aprila 1943. Ti borci za svobodo so bili Marija Olip in njen brat Miha Zupanc iz Obirskega, Jurij Pasterk iz Lobnika in Franc Weinzierl iz Rebrce._NEWLINE_Tik pred koncem vojne pa so nacisti\xc4\x8dne tolpe \xc5\xa1e za\xc5\xbeigale in ubiljale po Koro\xc5\xa1kem in tako tudi kruto zaklali celo Per\xc5\xa1manovo dru\xc5\xbeino s \xc5\xa1tevilnimi otroki. _NEWLINE_\xc5\xbdupan Franc Jo\xc5\xbeef Smrtnik (EL) je prvi \xc5\xbeupan neke koro\xc5\xa1ke ob\xc4\x8dine v Drugi Republiki, ki je bil izvoljen kot Koro\xc5\xa1ki Slovenec na slovenski volilni listi z absolutno ve\xc4\x8dino na to mesto.'